CELEX: 32020D0790
Language: et
Date: 2020-06-09 00:00:00
Title: Nõukogu otsus (EL) 2020/790, 9. juuni 2020, Euroopa Liidu nimel võetava seisukoha kohta ühelt poolt Euroopa Liidu ja selle liikmesriikide ning teiselt poolt Mongoolia vahelise partnerluse ja koostöö raamlepinguga moodustatud ühiskomitees ning kaubanduse ja investeeringute allkomitees seoses ühiskomitee ning kaubanduse ja investeeringute allkomitee kodukorda käsitlevate otsuste vastuvõtmisega

17.6.2020   
               
               
                  ET
               
               
                  Euroopa Liidu Teataja
               
               
                  L 193/5
               
            
         NÕUKOGU OTSUS (EL) 2020/790,
         9. juuni 2020,
         Euroopa Liidu nimel võetava seisukoha kohta ühelt poolt Euroopa Liidu ja selle liikmesriikide ning teiselt poolt Mongoolia vahelise partnerluse ja koostöö raamlepinguga moodustatud ühiskomitees ning kaubanduse ja investeeringute allkomitees seoses ühiskomitee ning kaubanduse ja investeeringute allkomitee kodukorda käsitlevate otsuste vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikleid 207 ja 209 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Euroopa Liidu ja selle liikmesriikide ning teiselt poolt Mongoolia vaheline partnerluse ja koostöö raamleping (1) (edaspidi „leping“) jõustus 1. novembril 2017.
                  
               
                     (2)
                  
                  
                     Lepingu artikli 56 lõikega 1 moodustatakse ühiskomitee, mille ülesanne on tagada lepingu nõuetekohane toimimine ja rakendamine (edaspidi „ühiskomitee“).
                  
               
                     (3)
                  
                  
                     Lepingu artikli 56 lõike 6 kohaselt võtab ühiskomitee vastu oma kodukorra ning lepingu artikli 56 lõike 4 kohaselt võib ta moodustada eritöörühmi, kes abistavad ühiskomiteed tema ülesannete täitmisel.
                  
               
                     (4)
                  
                  
                     Lepingu artikli 28 lõikega 1 moodustatakse kaubanduse ja investeeringute allkomitee.
                  
               
                     (5)
                  
                  
                     Lepingu artikli 28 lõikega 3 nähakse ette, et kaubanduse ja investeeringute allkomitee määrab kindlaks oma kodukorra.
                  
               
                     (6)
                  
                  
                     Lepingu tulemusliku rakendamise tagamiseks tuleks võimalikult kiiresti vastu võtta ühiskomitee ning kaubanduse ja investeeringute allkomitee kodukorrad.
                  
               
                     (7)
                  
                  
                     On asjakohane määrata kindlaks liidu nimel ühiskomitees ning kaubanduse ja investeeringute allkomitees võetav seisukoht.
                  
               
                     (8)
                  
                  
                     Ühiskomitees ning kaubanduse ja investeeringute allkomitees võetav liidu seisukoht peaks seetõttu põhinema ühiskomitee ning kaubanduse ja investeeringute allkomitee otsuste eelnõudel,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Seisukoht, mis võetakse liidu nimel ühelt poolt Euroopa Liidu ja selle liikmesriikide ning teiselt poolt Mongoolia vahelise partnerluse ja koostöö raamlepinguga (edaspidi „leping“) moodustatud ühiskomitees, põhineb ühiskomitee otsuse eelnõul (2).
            
            
               2.   Seisukoht, mis võetakse liidu nimel lepinguga moodustatud kaubanduse ja investeeringute allkomitees, põhineb kaubanduse ja investeeringute allkomitee otsuse eelnõul (2).
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 9. juuni 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  ELT L 326, 9.12.2017, lk 7.
         
            (2)  Vt dokumenti ST 6856/20 veebilehel http://register.consilium.europa.eu